यमुनानगर. शहीदों को भगवान माना और 30 साल से देवी देवताओं की बना रहे प्रतिमाओं को बनना बंद कर दिया। फर्कपुर निवासी सुरेंद्र शर्मा बताते हैं कि वे इस काम में पिछले 12 साल से लगे हैं। इस दौरान फ्री में 600 से ज्यादा शहीदों की मूर्तिया बनाई। ये मूर्तियां हरियाणा सहित देश के अन्य राज्यों में लगी है। तो कसम खा ली सिर्फ बनाऊंगा शहीदों की मूर्ति...
शर्मा बताते है कि उनके पास शहीद भगत सिंह मोर्चा के प्रधान रणधीर चौधरी शहीदों की मूर्ति बनवाने आए। रेट को लेकर रणधीर बोले क्या शहीद सिर्फ उन्हीं के कुछ लगते हैं। आपके नहीं। उस बात ने मुझे सोचने पर मजबूर कर दिया। तभी कसम खाई अब केवल शहीदों की प्रतिमा बनाएंगे।
शर्मा ने बताया कि उनके दादा व पिता फौजी थे। युद्ध के दौरान उनके पिता को गोली लग गई थी। बाद में रेलवे में उनको नौकरी मिल गई। अचानक पिता की मौत हो गई। आठ भाई बहन में बड़े होने के नाते परिवार की जिम्मेदारी का भार उन पर आ गया था। सेना में जाने के लिए उन्होंने एनसीसी ज्वाइन की थी, लेकिन जिम्मेदारी कंधों पर होने से वह देश सेवा के लिए सेना में न जा सके। शहीदों की प्रतिमा बनाकर राष्ट्र सेवा में लगे हैं।
यहां पर लगी हैं प्रतिमाएं
शर्मा की बनाई मूर्तियां शहीदों की मूर्तियां हरियाणा के एक मात्र इंकबाल मंदिर गुमथलाराव, अम्बाला, मुलाना, हिसार, गुडगांव, फतेहबाद, यूपी, पंजाब, चंडीगढ, उत्तराखंड, हरिद्वार, रुड़की, उत्तरकाशी व दिल्ली में लगी हुई हैं। यमुनानगर के भगत सिंह चौक और हिसार के भगत सिंह चौक के अलावा अन्य शहरों में लगी शहीद भगत सिंह की मूर्ति सुरेंद्र शर्मा द्वारा बनाई गई है।
सबसे ज्यादा मेहनत चेहरा बनाने में
चार फीट की प्रतिमा तैयार करने में लिए 25 से 30 दिन लग जाते हैं। सबसे ज्यादा समय चेहरा तैयार करने में लगता है। उन्होंने शहीदों की दो से 10 फीट तक की मूर्तियां बनाई है। वे सभी क्रांतिकारियों की प्रतिमा बना लेते है। सबसे ज्यादा प्रतिमा भगत सिंह, राजगुरु और सुखदेव की बनाई। सेना में शहीद होने वाले शहीदों की प्रतिमा भी निशुल्क परिजनों को बनाकर देते है। इतना ही नहीं प्रतिमाओं को जाकर देखते भी है।
अागे की स्लाइड में पढ़िए, कितना खर्च आता है एक मूर्ति पर....
hin_Deva hin_Deva hin_Deva awa_Deva awa_Deva hin_Deva hin_Deva hin_Deva